Jānis Blūms (mūziķis)

Jānis Blūms (dzimis , miris ) bija latviešu mūziķis, grupas "Menuets" vadītājs.

 Dzīvesgājums 
Dzimis 1936. gada 4. janvārī Valkas apriņķa Ziemera pagasta Melderkalnu mājās zemnieka Reinholda Blūma ģimenē. Četru gadu vecumā tēvs viņam sāka mācīt klavieru spēlēšanu, no 1947. gada Georgs Dobelnieks Alūksnes mūzikas skolā viņam iemācīja spēlēt oboju,Alūksnes Mūzikas skolai – 70  Agrita Kalniņa, "Malienas Ziņas", 2018. gada 13. novembrī vēlāk viņš mācījās Jāzepa Mediņa mūzikas vidusskolā. No 1953. gadā sāka studēt Latvijas konservatorijā, līdztekus spēlēja oboju Rīgas cirka orķestrī. 1963. gadā viņš sāka strādāt Latvijas Televīzijā (LTV), kur skaņu režisora amatā aizvadīja 20 gadus. Bija precējies ar dziedātāju Sarmīti Roesu.

1969. gadā Jānis Blūms LTV konkursā "Ko tu proti?" iepazinās ar grupas "Menuets" dalībniekiem un kļuva par tā vadītāju, skoloja mūziķus, meklēja jaunus dalībniekus, rūpējās par repertuāru un uzstāšanās iespējām, veidoja aranžējumus dziesmām. 1970. gadā grupa "Menuets" sāka sadarbību ar Imantu Kalniņu, kura dziesmas veidoja populārāko "Menueta" repertuāra daļu. Kopš 1977. gada uzstājās Piebalgas Imantdienās. 1979. gadā iznāca grupas pirmā skaņuplate ar Imanta Kalniņa dziesmām. Nākamajos gados grupas radošā darbība pamazām apsīka. 

Miris 1986. gada 7. martā, neilgi pēc tam, kad pēc smagas slimības nomira viņa sieva Sarmīte Blūma, viņa nāves apstākļi palikuši līdz galam nenoskaidroti.Atceramies skaņu režisoru un mūziķi Jāni Blūmu
Daiga Mazvērsīte 2016. gada 4. janvārī 1987. gadā grupa "Menuets" atkal sapulcējās uz traģiski bojā gājušā Jāņa Blūma piemiņas koncertiem, kurus ierakstīja Latvijas TV.

 Atsauces 

Kategorija:1936. gadā dzimušie
Kategorija:1986. gadā mirušie
Kategorija:Latvijas mūziķi
Kategorija:Alūksnes novadā dzimušie